**ОДОБРЯВАМ:………………….**

**КИРИЛ ВЪТЕВ**

*Министър на земеделието и храните*

**ПРОТОКОЛ**

Днес 17.01.2023 г. в 09.30 часа на основание чл.56м от ППЗСПЗЗ в сградата на Областна дирекция „Земеделие” - Добрич, комисия в състав:

**Председател:** Веселин Иванов Овчаров - гл. експерт в ГД „ Аграрно развитие” в ОД “Земеделие” Добрич;

**Членове:** 1. Диана Василева Георгиева - гл. експерт в ГД „ Аграрно развитие” в ОД “Земеделие” Добрич;

2. Славка Бончева Бобева-Кирова – Директор на Дирекция „АПФСДЧР” в ОД “Земеделие” гр.Добрич – правоспособен юрист.

Назначена със Заповед № РД-04-8/16.01.2024 г. на директора на ОД “Земеделие” - Добрич се събра във връзка с провеждането на търг с тайно наддаване по реда на чл.27, ал.8 от ЗСПЗЗ за поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване за лица собственици на имоти, съседни на имота предмет на търга, в границите на стопанския двор на основание Заповед № РД-04-137/12.12.2023 г. на директора на Областна дирекция ”Земеделие” – Добрич, публикувана във вестник „Нова Добруджанска Трибуна” бр. 82/14.12.2023 г., информационното табло на Областна дирекция „Земеделие” - Добрич, всички Общински служби по Земеделие в област Добрич, Община Каварна и на интернет страницата на МЗХ и ОД «Земеделие» Добрич.

В срок до 15.01.2024 г. (включително), определен със Заповед № РД-04-137/12.12.2023 г. на Директора на Областна дирекция ”Земеделие” – Добрич са постъпили 2 /два/ броя запечатани плика с тръжни документи с входящи номера - №ПО-03-1/12.01.2024 г. и ПО-03-2/15.01.2024 г. от регистъра на Областна дирекция „Земеделие” – Добрич за участие в обявения търг.

Комисията разгледа постъпилите заявления за участие в обявения търг, за продажба на следните имоти частна държавна собственост:

|  |  |  |  |  |  |  |  |
| --- | --- | --- | --- | --- | --- | --- | --- |
| **Община** | **Землище** | **№ на имот** | **Площ**  **/дка** | **Начална**  **Цена/лева** | **Депозит** | **Разходи по чл.56ш от ППЗСПЗЗ /лв./** | **№ на съседни имоти** |
| Каварна | гр. Каварна | 35064.501.733 | 5,903 | 116300,00 | 11630,00 | 300,00 | 35064.501.3006  35064.501.3007 |

Началната тръжна цена на имота е определена по реда на чл. 56ж, ал. 2 от ППЗСПЗЗ.

Комисията взе решение да разгледа подадените документи по реда на постъпването и регистрирането им по входящ ред в регистъра на Областна дирекция „Земеделие” – Добрич с оглед по-бърза и ефективна работа.

След като разгледа постъпилите заявления за участие в обявения търг с тайно наддаване за продажба на поземлени имоти частна държавна собственост (незаети със сгради и съоръжения, бивша собственост на заличени организации по § 12 и § 29 от ПЗР на ЗСПЗЗ), негодни за земеделско ползване и неподлежащи на възстановяване комисията,

**КОНСТАТИРА:**

**І.** В плик с **входящ № ПО-03-1,** подаден и вписан в 16.20 часа на 12.01.2024 г. в регистъра на Областна дирекция „Земеделие” – Добрич от **„Дефко Грейн“ ЕООД** от гр. Каварна, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 11630,00 лева /10% от началната тръжна цена/- оригинал, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ , Протокол № 1 от 11.01.2024 г. с взето решение за участие в търг за ПИ 35064.501.733, гр. Каварна, нотариален акт № 136, том II, вх.рег. № 1755/30.03.2004 г. на Районен съд гр. Каварна, Договор за замяна на недвижим имот вписан под № 73, том XXVIII, вх.рег. № 10911/29.06.2005 г. и Договор за продажба на недвижим имот № 227, том IV, вх.рег. № 3129/09.07.2007 г. на Районен съд гр. Каварна - документи за собственост на ПИ 35064.501.3006 /стар номер парц. VI-2340, кв. 184/ в гр. Каварна на името на „Дефко“ ООД. Комисията извърши проверка в Търговски регистър и установи, че собственика на парц. VI-2340, кв. 184 по РП на гр. Каварна, „Дефко“ ООД с ЕИК 831400705 и участника в настоящата тръжна процедура, „Дефко Грейн“ ЕООД с ЕИК 831400705 са едно и също юридическо лице, което е променило наименованието си през 2022 г.

Комисията установи, че внесения депозит отговаря на изискванията съгласно Заповед № РД-04-137/12.12.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за ПИ 35064.501.733, частна държавна собственост с площ от 5,903 дка, находящ се в регулацията на гр. Каварна, общ. Каварна, област Добрич е в размер на **117 000 /сто и седемнадесет хиляди/ лева.**

**ІІ.** В плик с **входящ № ПО-03-2,** подаден и вписан в 13,51 часа на 15.01.2024 г. в регистъра на Областна дирекция „Земеделие” – Добрич от „**Агроспектър“ ООД**  от гр. Каварна, комисията констатира наличието на 1 брой заявление, 1 брой платежно нареждане за внесен депозит по сметка на ОД”Земеделие” гр.Добрич в „УниКредит Булбанк”в размер на 11630,00 лева /10% от началната тръжна цена/- оригинал, декларация за събиране, съхранение и обработване на лични данни във връзка с Регламент (ЕС) 2016/679 на Европейския парламент и на Съвета от 27.04.2016 г., декларация по чл. 56к, ал. 11 от ППЗСПЗЗ , Протокол от 11.01.2024 г. от проведено извънредно общо събрание на съдружниците в „Агроспектър“ ООД с взето решение за участие в търг за ПИ 35064.501.733, гр. Каварна и нотариален акт № 92, том I, н.д. 248/1999 г. на Районен съд гр. Каварна за собственост на ПИ 35064.501.3007 /стар номер парц. Х-2340, кв. 184/ в гр. Каварна.

Комисията установи, че внесения депозит отговаря на изискванията съгласно Заповед № РД-04-137/12.12.2023 г. на директора на Областна дирекция ”Земеделие” – Добрич, с което документите бяха приети от комисията за редовни.

Предложената цена от кандидата за ПИ 35064.501.733, частна държавна собственост с площ от 5,903 дка, находящ се в регулацията на гр. Каварна, общ. Каварна, област Добрич е в размер на **118 000 / сто и осемнадесет хиляди / лева.**

След извършена проверка на подадените в Областна дирекция ”Земеделие” – Добрич, 2 броя заявления-оферти и въз основа на констатираното, комисията

**Р Е Ш И:**

**1. За имот № 35064.501.733**, частна държавна собственост с площ от 5903 кв.м, находящ се в регулацията на гр. Каварна, общ. Каварна, област Добрич, с начална тръжна цена **116 300,00 лева, класира:**

**На първо място -** „**Агроспектър“ ООД,** с най-висока предложена цена от **118 000 / сто и осемнадесет хиляди /** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

**На второ място - „Дефко Грейн“ ЕООД** с предложена по-ниска цена от тази на първия заявител, а именно **117 000 /сто и седемнадесет хиляди/** лева, за придобиване право на собственост по реда на чл.27, ал.8 от ЗСПЗЗ, чрез покупко-продажба за обявения имот частна държавна собственост.

Търгът приключи в 09:55 часа.

Настоящия протокол се състави в три еднообразни екземпляра.

**КОМИСИЯ:**

**Председател:………/П/……………**

/ Веселин Овчаров /

**Членове: 1………/П/………………**  **2………/П/………………..**

**/** Диана Георгиева / */*Славка Кирова/